**Povzetek 4. roditeljskega sestanka za starše osmošolcev**

**Rakek, 23. 4. 2013**

**Dnevni red:**

**1. Poklicna orientacija**

**2. Projekt Roden**

**3. Razno**

**Ad 1:**

Šolska svetovalna delavka je predstavila dejavnosti, povezane z izbiro poklica in srednje šole ter podporo, ki je učencem na voljo. Vpisne liste bodo učenci izpolnili v šoli s pomočjo učiteljice Tjaše Prudič. Učenci in starši lahko koristne informacije najdejo na šolski spletni strani pod zavihek Naša šola, Svetovalna služba, kjer na desnem meniju izberejo Poklicna orientacija. Koristne povezave najdejo pod GRADIVA: PP predstavitev: POKLICNA ORIENTACIJA, moja izbira, filternet, tabela za izračun točk in tabela primerjava točk.

**Ad 2:**

Potek projekta je predstavila razredničarka 8.a, finančno konstrukcijo pa gospa ravnateljica, mag. Anita Ivančič. Vključila se je tudi gospa Lana Oton, predsednica šolskega sklada Rakec, iz katerega se bodo delno krili stroški projekta (letalske vozovnice). Za načrtovane skupne dejavnosti v času mednarodne izmenjave bo potrebnih še več sredstev (izleti po Sloveniji v času gostovanja – prevozi, vstopnine, vodenje; stroški prevozov na/iz letališča v času obiska na Švedskem). **Starše prosimo, da v šolski sklad nakažejo prispevek za mednarodno izmenjavo glede na svoje zmožnosti.**

**Ad 3:**

* Nekateri starši niso bili dovolj obveščeni o prireditvi Rakek ima talent. Predlagajo, da se za podobne priložnosti vabila razpošlje tudi na njihove elektronske naslove, oni pa jih bodo poslali dalje.
* Za švedske partnerje bomo v šoli izdelali darilca, ki jih bomo izročili ob našem obisku na Švedskem.
* Učenci so se že lotili izdelovanja kreacij za modno revijo. Če so material odnesli domov, jim lahko pomagajo tudi starši.

**Sklepi:**

1. ***Starši otrok, ki potujejo na Švedsko, preverijo/poskrbijo za veljavnost otrokovega osebnega dokumenta (potni list ali osebna izkaznica).***
2. ***Roditeljski sestanek pred odhodom na Švedsko bo v torek, 3. septembra 2013. Starši se ga zagotovo udeležijo.***
3. ***Starši v šolski sklad nakažejo vsaj 50€, tisti, ki zmorejo, lahko tudi več.***
4. ***Nekateri starši bi lahko poslali vlogo za donacijo tudi v svoja podjetja.***
5. ***Šola pošilja vabila na odmevne dogodke glede na možnosti tudi na elektronske naslove.***

Rakek, 23. 4. 2013

razredničarki ravnateljica

Urška Drobnič mag. Anita Ivančič

Petra Mikše